Rradyu n summam teffeɣ-d deg useggas n 1996, tella di tmurt n Bgayet. Xedmen deg-s tidwilin ɣef yidles, addal, tasertit, ɣef wayen tettidir tmetti, timirin (lactualit), akken daɣen xedmen tidwilin deg wannar anda seqsayen imsebriden, isalen, liḥala n tegnawtatg Ɣas ulama llant tiliẓri yesɛan neɣ ixedmen tidwilin s tmaziɣt, maca nukni nerza kan ɣer TV4 acku tuget deg-s d tamaziɣt (taqbaylit, tacawit, tamzabit, tamacaq, tacenwit). Tiliẓri-a tella deg tmurt n Lezzayer, teffeɣ-d ass n 18 di maɣres 2009, xedmen yiwet n tedwilt iwumi semman Mreḥba anda i d-tmeslayen ɣef yidles, deg-s ttawin-d awal ɣef tsekla, ttaɛraḍen-d imusnawen akked d inaẓuren, xedmen yid-sen adiwenni, sqerdicen timsal ɣef waṭas n yisental, akken daɣen i d-ttawin isalen n tmurt d tmura n lbarani, ttawin-d ɣef liḥala n tegnawt, amezruy, tasreḍt, ttawin-d isura, tidwilin i warrac imeẓyanenatg.